Roma Žakaitienė

Roma Dovydėnienė-Žakaitienė (g. 1956 m. gruodžio 2 d. Šiauliuose) – Lietuvos teisininkė, profsąjungų ir politinė veikėja.

 Biografija 
1975 m. baigė Šiaulių 5-ąją vidurinę mokyklą, 1981 m. – teisės studijas Vilniaus universiteto Teisės fakultete.

1981–1986 m. Vaikų klinikinės ligoninės juriskonsultė. 1986–1988 m. Lietuvos SSR teisingumo ministerijos vyresnioji juriskonsultė. 1988–1990 m. „Trakų“ visuomeninio maitinimo susivienijimo juriskonsultė.

1990–1992 m. Lietuvos prekybos ir vartotojų kooperacijos darbuotojų profesinių organizacijų sąjungos tarybos pirmininko pavaduotoja. 1992–1999 m. Komercijos ir kooperacijos profesinės sąjungos pirmininkė, nuo 2000 m. garbės pirmininkė. Atstovavo Lietuvos profesinėms sąjungoms tarptautinėse organizacijose.

2000 m. Šiaulių miesto savivaldybės tarybos narė. 1996–2000 m., 2000–2004 m. ir 2004–2008 m. LR Seimo narė.http://www3.lrs.lt/pls/inter/w5_show?p_r=786&p_k=1&p_a=5&p_asm_id=7256&p_kade_id=5 2000–2001 m. Europos reikalų komiteto pirmininko pavaduotoja. 2001–2004 m. Algirdo Brazausko Vyriausybėje – LR kultūros ministrė.http://www3.lrs.lt/pls/inter3/dokpaieska.showdoc_l?p_id=141516 UNESCO nacionalinės komisijos pirmininkė. 2003 m. pritarė antikonstituciniam „Alitos“ gamyklos privatizavimui.Interpeliuojami ministrai jaučiasi teisūs dėl „Alitos“, 2007-07-02 2006–2008 m. Gedimino Kirkilo Vyriausybėje – LR švietimo ir mokslo ministrė.http://www3.lrs.lt/pls/inter3/dokpaieska.showdoc_l?p_id=280171 2008 m. balandžio 7 d., po Lietuvoje kilusių mokytojų streikų, atsistatydino iš ministrės pareigų.Mokytojai streikuoja – ministrė R. Žakaitienė slidinėja, 2008-03-21R. Žakaitienė traukiasi iš ministrės posto, 2008-04-07 Nuo 2008 m. gruodžio mėn. Lietuvos savivaldybių asociacijos administracijos direktorė.

Nuo 1996 m. Lietuvos socialdemokratų partijos narė, nuo 1999 m. LSDP tarybos narė, pirmininko pavaduotoja.http://www.vrk.lt/rinkimai/400_lt/Kandidatai/Kandidatas22445/Kandidato22445Anketa.html 

 Įvertinimas 
 2004 m. ordino „Už nuopelnus Lietuvai“ Komandoro kryžius http://www3.lrs.lt/pls/inter3/dokpaieska.showdoc_l?p_id=237124

 Šaltiniai 

|-

Kategorija:Seimo nariai
Kategorija:Lietuvos kultūros ministrai
Kategorija:Lietuvos švietimo ir mokslo ministrai
Kategorija:Lietuvos teisininkai